**PRIJEDLOG!**



# REPUBLIKA HRVATSKA

# KRAPINSKO-ZAGORSKA ŽUPANIJA

**OPĆINA BUDINŠČINA**

**OPĆINSKO VIJEĆE**

KLASA:400-02/24-01/

## URBROJ:2140-9-01-24-

Budinščina, ­­­­­­­­­\_\_\_\_\_\_\_2024.

Na temelju članka 18. Zakona o proračunu («Narodne novine « broj 144/21.) i članka 36. Statuta Općine Budinščina ("Službeni glasnik Krapinsko-zagorske županije" broj 18/21. i 28/22. ), **Općinsko vijeće Općine Budinščina na \_\_\_\_. sjednici održanoj dana \_\_\_\_.2024. godine, d o n i j e l o j e**

***O D L U K U***

***o izvršenju Proračuna Općine Budinščina***

***za 2025. godinu***

## **I. OPĆE ODREDBE**

Članak 1.

Ovom Odlukom utvrđuje se struktura prihoda, primitaka, rashoda i izdataka Proračuna Općine Budinščina za 2025. godinu ( u daljnjem tekstu: Proračun ) i njegovo izvršavanje, opseg zaduživanja, upravljanje dugom te financijskom i nefinancijskom imovinom, obveze korisnika proračunskih sredstava, ovlasti načelnika Općine Budinščina te druga pitanja u svezi s izvršenjem Proračuna.

Proračun se donosi za fiskalnu godinu koja obuhvaća razdoblje od dvanaest mjeseci, a koje počinje od 01. siječnja i završava 31. prosinca.

## **II. SADRŽAJ PRORAČUNA**

## 

Članak 2.

Proračun se sastoji od Općeg i Posebnog dijela te plana razvojnih programa.

1. Opći dio Proračuna sastoji se od Računa prihoda i rashoda i Računa financiranja.

U Računu prihoda i rashoda iskazani su porezni prihodi i neporezni prihodi, pomoći iz Državnog proračuna i Županijskog proračuna i proračuna jedinica lokalne samouprave, prihodi od imovine, prihodi od administrativnih pristojbi i po posebnim propisima, ostali prihodi i prihodi od prodaje nefinancijske imovine te sredstva za financiranje rashoda za zaposlene, materijalnih i financijskih rashoda, subvencija, pomoći, naknada, donacija i ostalih rashoda za nabavu nefinancijske imovine.

U Računu financiranja iskazani su primici od financijske imovine i zaduživanja te izdaci za financijsku imovinu i otplatu kredita i zajmova.

1. Posebni dio Proračuna sastoji se od plana rashoda i izdataka proračunskih korisnika

iskazanih po vrstama, raspoređenih u programe koji se sastoje od aktivnosti i projekata.

(3) Proračun je konsolidirani proračun i sadrži sve prihode, primitke i rashode i izdatke općine i proračunskog korisnika Dječji vrtić Budinščina.

## 

## **III. IZVRŠENJE PRORAČUNA**

Članak 3.

Proračunska sredstva koristiti će se za namjene utvrđene Proračunom.

Rashodi i izdaci Proračuna izvršavati će se u visini i za namjene utvrđene u Posebnom dijelu Proračuna.

Korisnici proračuna smiju stvarati obveze najviše do visine sredstava osiguranih u Posebnom dijelu Proračuna.

Korisnici proračuna dužni su, na temelju predviđenih sredstava u posebnom dijelu proračuna razraditi svoj financijski plan prema koje će se doznačivati sredstva, sukladno pojedinačnim zahtjevima.

Korisnici proračuna kojima se u proračunu osiguravaju sredstva za plaće u 2025. godini, obračunavaju i isplaćuju plaće prema visini osnovice koju utvrđuje općinski načelnik.

Ostala materijalna prava zaposlenika, odnosno korisnika isplaćuju se u skladu sa osiguranim sredstvima za te namjene prema Odluci koju donosi Općinski načelnik.

U slučaju poremećaja u likvidnosti Proračuna, kada neće biti moguće izvršavati mjesečne financijske planove korisnika, o prioritetima odlučuje Općinski načelnika.

Članak 4.

Za planiranje i izvršavanje Proračuna u cjelini odgovoran je Općinski načelnik koji je ujedno i nalogodavac za izvršenje Proračuna.

Rashodi i izdaci izvršavaju se po svim stavkama Proračuna sukladno namjeni i do visine utvrđene u Posebnom dijelu Proračuna.

Sredstva za aktivnosti i projekte koja se izvršavaju kao subvencije, donacije i pomoći pojedinom korisniku, raspoređuje Općinski načelnik ako krajnji korisnik nije utvrđen u Posebnom dijelu Proračuna, programu javnih potreba ili temeljem drugog akta Općinskog vijeća.

Proračunski korisnik za kojeg su sredstva planirana u Proračunu, obvezan je dostaviti upravnom tijelu općine financijski plan, usaglašen s odobrenim sredstvima u Proračunu , do 15. siječnja 2024. godine.

Udruge kojima se doznačuju sredstva iz Proračuna neprofitne su organizacije te su u vođenju knjigovodstva obvezne postupiti sukladno Zakonu o financijskom poslovanju i računovodstvu neprofitnih organizacija (Narodne novine br. 121/14.). Rad udruga kojima se sredstva dodjeljuju iz Proračuna potrebno je kontrolirati u cilju djelotvornog financiranja programa i projekata od interesa za opće dobro koje provode udruge.

Sukladno Zakonu o udrugama, njegove odredbe ne primjenjuju se na političke stranke i vjerske zajednice koje djeluju na području Općine Budinščina.

Sredstva za rad političkih stranaka zastupljenih u Općinskom vijeću isplaćivati će se temeljem odluke Općinskog vijeća.

Sredstva planirana za Mjesne odbore u 2025. godini izvršavati će se izravno iz žiro računa proračuna za plaćanje roba, radova i usluga sukladno utvrđenim potrebama Mjesnog odbora i odluci općinskog načelnika.

**IV. NAMJENSKI PRIHODI PRORAČUNA**

Članak 5.

U Proračunu se planiraju svi prihodi koji se sukladno pozitivnim propisima ostvaruju i uplaćuju u proračun Općine.

Namjenski prihodi i primici Proračuna su pomoći, donacije, prihodi od prodaje ili zamjene imovine u vlasništvu Općine i namjenski primici od zaduživanja i prodaje udjela.

Prihodi pomoći koriste se za namjene sukladno kriteriju dodjele pomoći.

Sredstva od prodaje i zamjene nefinancijske imovine i od naknade štete s osnove osiguranja koriste se samo za održavanje ili kupnju nefinancijske imovine.

**V. ISPLATA SREDSTAVA IZ PRORAČUNA**

Članak 6.

Općinski načelnik odgovoran je za:

* planiranje i izvršenje općinskog proračuna,
* prikupljanje prihoda i primitaka iz svoje nadležnosti i njihovo uplaćivanje u proračun,
* preuzimanje obveza, verifikaciju obveza, izdavanje naloga, plaćanje na teret proračunskih sredstava, utvrđivanje provedbe naplate te izdavanje naloga za naplatu u korist proračunskih sredstava,
* zakonito, svrsishodno, učinkovito i ekonomično raspolaganje proračunskim sredstvima.

Članak 7.

Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Isplata sredstava za nabavu roba, obavljanje usluga i ustupanje radova mora se temeljiti na propisima o javnoj nabavi.

Općinski načelnik prije svake isplate svojim potpisom na knjigovodstvenoj ispravi odobrava isplatu te naredbom s oznakom pozicije iz Proračuna, daje nalog računovodstvu za isplatu sredstava iz Proračuna.

Plaćanje predujmom temeljem predračuna ili ponude moguće je samo iznimno na temelju suglasnosti općinskog načelnika.

Izdaci za nepredviđene namjene za koje u proračunu nisu osigurana sredstva ili namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti podmiruju se iz proračunske zalihe.

Proračunskom zalihom raspolaže općinski načelnik.

Sredstva proračunske zalihe ne mogu se koristiti za pozajmljivanje.

Članak 8.

U Proračunu se osiguravaju sredstva za isplatu plaća i ostalih materijalnih prava zaposlenika sukladno Pravilniku o unutarnjem redu Jedinstvenog upravnog odjela Općine Budinščina i osiguranim sredstvima u Proračunu i to: naknade za prijevoz na posao i s posla, dnevnice, troškovi korištenja osobnog vozila za službene potrebe i prigodnije godišnje nagrade, otpremnine, pomoć u slučaju smrti radnika ili člana uže obitelji, pomoć u slučaju duže invalidnosti ili bolovanja radnika, jubilarne naknade, osiguranje zaposlenih (kolektivno osiguranje i u slučaju nesretnog slučaja) te za ostale rashode zaposlenika utvrđene Pravilnikom.

Osnovica za obračun plaća službenika i namještenika Općine utvrđuje odlukom Općinski načelnik, u suglasnosti s propisima.

Koeficijente za obračun plaća službenika i namještenika utvrđuje Općinsko vijeće općim aktom, na prijedlog Općinskog načelnika.

Naknade za obavljanje dužnosti izvršnih tijela Općine te naknade općinskih vijećnika, članova radnih tijela i djelatnika utvrđuju se aktima Općinskog vijeća kojima se uređuju prava i obveze dužnosnika i ostalih tijela u Općini.

Članak 9.

Pogrešno ili više uplaćeni prihodi u Proračun, vraćaju se uplatiteljima na teret tih prihoda. Pogrešno ili više uplaćeni prihodi u proračune prethodnih godina, vraćaju se uplatiteljima na teret rashoda Proračuna.

Ako se naknadno utvrdi da je isplata sredstava iz Proračuna bila nezakonita i /ili neopravdana, računovodstvo odmah mora zahtijevati povrat proračunskih sredstava u Proračun.

Plaćanje predujma iz proračunskih sredstava moguće je samo iznimno i na temelju prethodne suglasnosti Općinskog načelnika.

**VI. UPRAVLJANJE IMOVINOM**

Članak 10.

Općinski načelnik upravlja raspoloživim novčanim sredstvima na računu Proračuna.

Prihodi od upravljanja raspoloživim novčanim sredstvima prihodi su Proračuna.

Općinski načelnik upravlja nekretninama, pokretninama i imovinskim pravima u vlasništvu Općine, te odlučuje o stjecanju i otuđenju pokretnina i nekretnina u vlasništvu Općine, sukladno odredbama Zakona i Statuta Općine.

Članak 11.

Odluku o kupnji dionica ili udjela u trgovačkom društvu, ako su za kupnju osigurana sredstva u Proračunu i ako se time štiti javni interes, odnosno interes Općine, donosi Općinsko vijeće.

U slučaju da prestane javni interes za vlasništvo dionica ili udjela u kapitalu trgovačkog društva, Općinsko vijeće može odlučiti da se dionice odnosno udjeli u kapitalu prodaju, ukoliko to nije u suprotnosti s posebnim zakonom.

Ostvarena sredstva od prodaje dionica ili udjela u kapitalu trgovačkog društva mogu se koristiti samo za otplatu duga ili nabavu nefinancijske imovine sukladno Zakonu o proračunu.

**VII. URAVNOTEŽENJE PRORAČUNA**

Članak 12.

Ako tijekom godine dođe do povećanja rashoda i/ili izdataka odnosno smanjenja prihoda i/ili primitaka, Općinski načelnik može poduzeti mjere za uravnoteženje Proračuna propisane Zakonom o proračunu.

Ako se primjenom privremenih mjera ne uravnoteži Proračun, njegovo uravnoteženje, odnosno preraspodjelu sredstava, utvrditi će Općinsko vijeće izmjenama i dopunama Proračuna.

Članak 13.

Općinski načelnik može odobriti preraspodjelu sredstava na proračunskim stavkama kod proračunskih korisnika ili između proračunskih korisnika najviše do 5% rashoda i izdataka na proračunskoj stavci koja se umanjuje a donesenoj od strane Općinskog vijeća.

O izvršenim preraspodjelama u smislu stavka 1. ovoga članka općinski načelnik izvještava Općinsko vijeće prilikom podnošenja polugodišnjeg i godišnjeg izvještaja o izvršenju Proračuna.

Članak 14.

Proračun se izvršava od 01. siječnja do 31. prosinca 2025. godine.

Samo naplaćeni prihodi u kalendarskoj godini priznaju se kao prihodi Proračuna za 2025. godine.

Rashodi za koje je nastala obveza u 2025. godini rashodi su Proračuna za 2025. godinu, neovisno o plaćanju obveze u narednoj godini.

O namjeni viška prihoda odnosno o pokriću manjka prihoda iz prethodne godine odlučuje Općinsko vijeće.

**VIII. ODGODA PLAĆANJA I OBROČNA OTPLATA DUGA TE OTPIS ILI DJELOMIČNI OTPIS POTRAŽIVANJA**

Članak 15.

Odgoda plaćanja, obročna otplata duga, otpis i djelomični otpis potraživanja izvršavati će se tijekom 2025. godine, sukladno Odluci o kriterijima i mjerama naplate dospjelih a nenaplaćenih potraživanja („Službeni glasnik Krapinsko-zagorske županije“ broj 29/13.).

**IX. ZADUŽIVANJE**

Članak 16.

O zaduživanju Općine Budinščina i davanju jamstva odluku donosi Općinsko vijeće.

Općina Budinščina može se zaduživati i na tuzemnom i inozemnom tržištu kapitala za financiranje programa uz prethodnu suglasnost Ministarstva financija.

Za premošćivanje jaza nastalog zbog različite dinamike priljeva sredstava i dospijeća obveza, općinski načelnik može donijeti odluku kojom se Općina Budinščina kratkoročno zadužuje, najduže do 12. mjeseci.

Općina se može kratkoročno zadužiti uzimanjem kredita ili zajmova kod poslovnih banaka i drugih kreditnih institucija ili okvirnog kredita kod poslovne banke kod koje ima otvoren račun na iznos do 100.000,00 eura.

Općina Budinščina može se dugoročno zadužiti za:

* investiciju koja se financira iz njezina proračuna,
* za realizaciju investicije koja se sufinancira iz fondova Europske unije i za projekte čija je realizacija utvrđena posebnim propisima,
* za financiranje obveza na ime povrata neprihvatljivih troškova koji su bili sufinancirani iz fondova Europske unije.

**X. PRIJELAZNE I ZAVRŠNE ODREDBE**

Članak 17.

Ova Odluka stupa na snagu prvog dana od dana njezine objave u "Službenom glasniku Krapinsko-zagorske županije".

**PREDSJEDNICA**

**OPĆINSKOG VIJEĆA BUDINŠČINA:**

Dijana Margetić